১৯৯৯ বঙ্গবন্ধু গোল্ডকাপ
১৯৯৯ বঙ্গবন্ধু গোল্ডকাপ বা বঙ্গবন্ধু কাপ, বাংলাদেশ ফুটবল ফেডারেশন কর্তৃক বাংলাদেশের জাতির পিতা শেখ মুজিবুর রহমানের স্মরণে আয়োজিত আন্তর্জাতিক ফুটবল প্রতিযোগিতা। এটি ১৯৯৬ সালে প্রবর্তিত প্রতিযোগিতার দ্বিতীয় আসর। এই আসরে স্বাগতিক বাংলাদেশসহ চারটি মহাদেশের বয়সভিত্তিক দল, একক ক্লাব ও বিভিন্ন লিগ হতে গঠিত একাদশ সহ মোট ১২টি দল অংশ নেয়, যা অংশগ্রহণকারী দলসংখ্যার হিসেবে ২০২০ সাল পর্যন্ত সর্বোচ্চ। ১৯৯৯ সালের ২৭ আগস্ট হতে ৭ সেপ্টেম্বর পর্যন্ত এই আসর চলে। ফাইনালে জাপানের তৃতীয় বিভাগ লিগ একাদশ ৩-২ গোলে ঘানার অনূর্ধ্ব-২৩ অলিম্পিক দলকে হারিয়ে শিরোপা জিতে নেয়।